NDR ขยายเวลาปิดบ.ย่อยมาเลเซียถึง 12 พ.ค. คาดกระทบรายได้กว่า 37%
NDR ขยายเวลาปิดบ.ย่อยมาเลเซียถึง 12 พ.ค. คาดกระทบรายได้กว่า 37%
NDR ขยายเวลาปิดบ.ย่อยมาเลเซียถึง 12 พ.ค. คาดกระทบรายได้กว่า 37%
30 เม.ย. 2563

บริษัท เอ็น.ดี.รับเบอร์ จำกัด (มหาชน) หรือ NDR ระบุว่า ตามที่บริษัทได้ปิดทำการบริษัทย่อยในประเทศมาเลเซียเป็นการชั่วคราว จากการที่รัฐบาลประเทศมาเลเซียได้ตัดสินใจบังคับใช้การจำกัดการเคลื่อนไหว (MCO) ตั้งแต่วันที่ 18 มี.ค.-28 เม.ย.63 ต่อมาได้ขยายระยะเวลา MCO ออกไปถึงวันที่ 12 พ.ค.63 ส่งผลให้บริษัทย่อยในประเทศมาเลเซีย ได้แก่ Fung Keong Rubber Manufactory (M) Sdn. Bhd. (FKRMM) ต้องขยายเวลาปิดทำการชั่วคราวตั้งแต่วันที่ 28 เม.ย.63 -12 พ.ค.63 ด้วยเช่นกัน
อย่างไรก็ตาม FKRMM อยู่ระหว่างดำเนินการขออนุญาตกับหน่วยงานที่เกี่ยวข้องเพื่อให้สามารถกลับมาเปิดทำการได้ตามปกติ ซึ่งจากการประเมินเบื้องต้น พบว่าผลกระทบจากรายได้ในการปิดบริษัทย่อยชั่วคราวในประเทศมาเลเซียนั้น อยู่ที่ประมาณ 37.64% ของรายได้ทั้งหมดของบริษัท (อ้างอิงจากงบการเงินรวม สิ้นสุดวันที่ 31 ธันวาคม 2562)